Jó, hogy vagy! Életvédők Szövetsége

40 Nap az Életért imaszolgálat Székesfehérváron
2025-04-10 17:00 - 18:00 UTC | Fejér Megyei Szent György Egyetemi Oktató Kórház, Seregélyesi út 3., Székesfehérvár, 8000, Hungary
40 nap az Életért imasétát szerveznek Székesfehérváron a Fejér Megyei Szent György Egyetemi Oktató Kórház körül.
Információ: Kissevichné Toldi Hajnalka // eletvantebenned@gmail.com

A 40 Nap az Életért imaszolgálat győri záró szentmiséje
2025-04-12 18:00 - 19:30 | Nagyboldogasszony-székesegyház, Káptalandomb 12., Győr, 9021, Hungary

40 Nap az Életért imaszolgálat Zalaegerszegen
2025-04-13 14:00 - 16:00 | Zala Vármegyei Szent Rafael Kórház, Zrínyi Miklós utca 1., Zalaegerszeg, Zala Vármegyei Szent Rafael Kórház, Hungary
2025. március 9.-április 13. között 40 nap az Életért imaalkalmakat szerveznek Zalaegerszegen a Zárda utcában, a kórház hátsó bejáratánál.
Helyszín: Zalaegerszeg, Zala Vármegyei Szent Rafael Kórház Zárda utca felőli bejáratánál

Summa Oeconomiae – Gazdasági irányok a fenntarthatóság felé
2025-05-19 18:00 - 19:30 | Scruton Salon, Andrássy út 6., Budapest, 1061, Hungary
„Lehet-e a gazdaság, a gazdasági szisztéma emberközpontú, az ember végső célját segítő, világos értékrenden alapuló, szolidáris, a föld javait megbecsülő? A könyv, amit a kezünkben tartunk, a választ evidenciaként állítja: Lehet. Kell, hogy az legyen. Másban nincs jövő, méltóság, nincs meg a végső cél tisztelete. Mivel ezt evidenciaként állítja, nem meggyőzni akar, hanem az olvasó elé tárja ennek szükségszerűségét.” (Udvardy György, a Veszprémi Egyházmegye érseke)
Nemrég jelent meg Dr. Baritz Laura Sarolta OP legújabb kötete, melyben a szerző az integrált emberi fejlődés és fenntarthatóság jelentőségét járja körül.
A könyv bemutatójának alkalmából kerekasztal- beszélgetést szervezünk, ahol az emberközpontú gazdaság kérdését járjuk körbe.
Meghívott vendégeink:
– Dr. Baritz Laura Sarolta OP, domonkos szerzetes, a Sapientia Szerzetesi Hittudományi Főiskola adjunktusa
– Pásztor Szabolcs, az Oeconomus Gazdaságkutató Alapítvány kutatási igazgatója
– Nemes Csaba, klímakutató, a Naphimnusz Teremtésvédelmi Egyesület vezető tagja
– Szakáli István Loránd, az Oeconomus Gazdaságkutató Alapítvány stratégiai igazgatója
Időpont: 2025., május 19., 18:00 óra
Helyszín: Scruton Salon (1061, Budapest, Andrássy út 6., 1. emelet, 3-as csengő)
Az esemény ingyenes, de regisztrációhoz kötött:
https://scruton.hu/…/summa-oeconomiae-gazdasagi…/
A kötet a helyszínen megvásárolható lesz.
// A rendezvény ingyenes, de a korlátozott létszámra való tekintettel, kérjük előzetesen regisztráljon!
Vendégeinket kérjük, hogy programkezdés előtt legkésőbb 10-15 perccel érkezzenek meg!
Rendezvényünkön kép és hangfelvétel készülhet, melyet reklám- és dokumentációs célra is felhasználhatunk!
A felmerülő kérdésekkel kapcsolatban, illetve ha esetleg mégsem tud részt venni az eseményen, kérjük írjon a scrutonhub@scruton.hu e-mail címre! //

Eberlein Éva: Gyújts fényt! c. könyvének bemutatója
2025-05-21 18:00 - 19:30 | Józsa Judit Galéria
Kedves Életvédő Barátunk!
Szeretettel hívjuk Önt a Jó, hogy vagy! Életvédők Szövetsége által szervezett Eberlein Éva: Gyújts fényt! című könyvének bemutatójára.
A rendezvény házigazdája: Józsa Judit, kerámiaművész, művészettörténész
Moderátor: Krúdy Tamás, a Szent István Intézet kutatója
A kötetet bemutatja: Eberlein Éva, a könyv szerzője

Időpont: Május 21. 18:00 óra
Helyszín: Józsa Judit Galéria (1053 Budapest, Városháza utca 1.)

Amennyiben módjában áll, kérjük, hogy részvételi szándékát május 20. (kedd) 14:00 óráig szíveskedjen jelezni a info@johogyvagy.hu e-mail címen!

Állj, ki az életért! – Gyorstalpaló fiatal és kezdő életvédőknek
2025-09-12 19:00 - 21:00 | Ferences Templom, Ferenciek tere 9., Budapest, 1053, Hungary
Az esemény a Ferences Világi Rend Szent Családról nevezett Közösség együttműködésével valósul meg, akik a 40 Nap az Életért ima, böjt, békés jelenlétnek aktív résztvevői is.

LÉPJ BE AZ ÉLETVÉDŐK SORÁBA!
Készülj fel testben, lélekben és tudásban, hogy te is kiállhass az ártatlan életek mellett!

Program
18:00 óra: Az emberi lét értékessége, veszélyeztetettsége, életvédő szervezetek
– P. Papp Tihamér atya: Az élet értékessége
– Teleki Béla: Mennyire veszélyes hely az anyaméh világszerte? Mennyien nem születhetnek meg?
– Hajdani Józsefné Magdi: Mit tehetünk? Milyen életvédő szervezetek segítenek a válsághelyzetbe került kismamáknak? Milyen lehetőségeket tudnak ajánlani?
– Felmerülő kérdések megválaszolása

19:20-19:40: Rövid szünet

19:40 óra: A 40 Nap Az Életért imaszolgálat bemutatása– P. Papp Tihamér atya: Ima, böjt, békés jelenlét az szellemi hadviselés – az ártatlan vér kiontásának következményei– Hajdani Józsefné Magdi: Mi ez a 40 Nap Az Életért ima, böjt békés jelenlét? Hogyan zajlik a gyakorlatban? Milyen ismeretet igényel a részvétel? Az eddigi 9 budapesti szolgálat tapasztalatai, „eredményei”– Bizonyságtevő szolgálattevők– Felmerülő kérdések megválaszolása

Kérjük, érkezz meg időben!
Várunk 17:40-17:55 között a templom bejárata előtt, hogy időben kezdhessünk. A templom bejárattól segítők vezetésévek juttok el a Szent Ferenc nagy közösségi terembe tartandó eseményre.Ha késve tudsz csak érkezni, jelezd a jelentkezésnél, hogy várjon valaki a bejáratnál!Ha csak az előadás második felére tudsz jönni, akkor érkezz a templom bejáratához 19:20-19:35 között! Akkor ismét lesz ott segítő, aki elvezethet a közösségi terembe.

Az eseményen résztvevők szíves adományát köszönettel fogadjuk a teremhasználat költségeinek fedezésére a helyszínen.

Információ és jelentkezés:
– magyar@citizengo.net
– utodainkert@gmail.com
Szervezők:
– Hajdani Józsefné Magdi www.40napazeletert.hu,
– P.Papp Tihamér a Ferences Világi Rend Szent Családról nevezett Közösség képviselője
– Teleki Béla www.citizego.org

Mindenki Születésnapja 2025
2025-09-13 14:00 - 17:00 | Magyar Tudományos Akadémia, Széchenyi István tér 9., Budapest, 1051, Hungary
Találkozzunk 2025. szeptember 13-án, szombaton 14:00-kor
a Tudományos Akadémia előtt és
álljunk ki együtt az élet védelmében!

Búcsú Charlie Kirktől
2025-09-21 19:00 - 20:30 | Szent István Bazilika, Szent István tér 1., Budapest, 1051, Hungary
Szeretettel várunk minden érdeklődőt – felekezeti hovatartozástól függetlenül – közös imára, éneklésre és gyertyagyújtásra, hogy Magyarországról is csatlakozzunk a hite nyílt megvallása miatt meggyilkolt Charlie Kirköt lélekben utolsó útjára kísérők millióihoz.
Az eseményen felszólalnak:

Antal-Ferencz Ildikó, az USÁ-ból hazatért háromgyermekes édesanya, újságíró, aki tolmácsolja Aczél Petra kommunikációkutató, egyetemi tanár gondolatait is;
Bedő Imre, a Férfiak Klubjának alapítója;
Móczár Gábor, a Nemzeti Örökség Intézete főigazgatója

Közreműködik:

a Műegyetemi Katolikus Közösség zenekara

Házigazda:

Máthé Zsuzsa, a Szent István Intézet igazgatója

Család és családpolitika Magyarországon: Kötetbemutató és szakmai beszélgetés
2025-09-30 17:30 - 19:00 | Lónyay-Hatvany Villa, Csónak utca 1., Budapest, 1015, Hungary
Család és családpolitika Magyarországon: Egy keresztény integratív szemlélet – kötetbemutató és szakmai beszélgetés a családok jelenéről és jövőjéről
A nyugati világ aggasztó jelenségei közé tartozik a családok széthullása és a termékenységi arányszámok jelentős csökkenése. A negatív következményekre válaszul egyre több jobboldali párt tűzi zászlajára a családok ügyét és kezd családpolitikai intézkedéseket megvalósítani. E viharos időszakban a keresztények számára is fontos kialakítani az álláspontjukat, hogy a keresztény értékeket hatékonyan tudják egyéni és társadalmi szinten érvényesíteni.

Az Axioma Központ e megfontolásból kiindulva készítette el a Család és családpolitika Magyarországon: Egy keresztény integratív szemlélet című tanulmányát, amelyet a Danube Institute-al közösen mutat be. A köszöntő és a kötet rövid bemutatása után szakértő kutatók beszélgetnek a magyar családpolitika irányáráról, annak eredményeiről és a további kihívásokról, valamint azokról az alapelvekről, amelyek mentén felépülhet egy valóban családbarát társadalom. Az esemény célja, hogy párbeszédet kezdeményezzen a család jelentőségéről, szerepéről, helyzetéről és támogatásáról – különös tekintettel a keresztény integratív szemléletre, amely egyszerre törekszik az értékalapú gondolkodásra és a társadalmi realitások figyelembevételére.

A beszélgetés résztvevői:
– Rácz Zsófia (Danube Institute) – moderátor
– Darabos Ádám (Axioma Központ)
– Kiss-Kozma Georgina (MCC)
– Kiss István (Danube Institute)

Időpont: 2025. szeptember 30. kedd 17:30
Helyszíni regisztráció: 17:00

Helyszín: Lónyay-Hatvany Villa (Galéria terem), 1015 Budapest, Csónak utca 1. Bejárat: Aranybástya étterem

Nyelv: magyar

Az esemény ingyenes, de regisztrációhoz kötött. A kötet nyomtatott formája elérhető lesz az eseményen.
REGISZTRÁCIÓ: https://axioma.hu/esemeny/589/

Séta a családokért a Pécs Pride napján
2025-10-04 11:00 - 13:00 | Pécs, Indóház tér, Pécs, 7623, Hungary
Készen áll, hogy a családokért sétára keljen?
A rendőrség végérvényesen betiltotta, mégis megtartják a genderideológiai aktivisták október 4-re tervezett felvonulásukat Pécsen.

Itt az alkalom, hogy kiálljunk hazánk törvényes rendeje mellett és békés, jó hangulatú sétával ünnepeljük a magyar családokat.

Gyülekezési helyszín: Pécs, Indóház tér (vasútállomás)
Időpont: 2025. október 4. 11:00

A terv szerint zeneszó mellett átsétálunk a belvároson a Dóm térig, ahol közösen imádkozunk, majd szabad városnézés következik.

Kérjük, az űrlap kitöltésével jelezze részvételi szándékát szeptember 27-ig!

Szabadulj ki az életre!
2025-10-06 10:00 - 11:30 | Lónyay-Hatvany Villa, Csónak utca 1., Budapest, 1015, Hungary
A Szent István Intézet tisztelettel meghívja Önt
“Szabadulj ki az életre!”
című, a fiatalokat érő digitális ártalmakról és azok csökkentési lehetőségeiről szóló konferenciánkra. Az eseményen bemutatásra kerül az „Analóg November – Gyűjts offline időt az iskoládért!” kezdeményezés.
Helyszín: Lónyay-Hatvany villa (1011 Bp., Csónak u. 1.)
Időpont: 2025. október 6., 10.00-11.30
Az esemény programja:
10.00-10.10 Köszöntő, bevezető gondolatok – Hollik István országgyűlési képviselő
10.10-10.50 Pódiumbeszélgetés a fiatalok digitális függésének okairól és következményeiről.
Résztvevők: Dr. Kepe Nóra óraadó egyetemi tanár (PPKE); Dr. Puskás Balázs gyermekvédelmi szakember, a Szent Mihály Intézményfenntartó főigazgatója; Pöltl Ákos családbiztonsági szakértő, a „Kapcsolj ki!” Mozgalom alapítója Moderátor: Krúdy Tamás, a Szent István Intézet vezető kutatója
10.50-11.30 Mit veszítenek fiataljaink a digitális térben és hogyan segíthetjük az ártalomcsökkentést?
Résztvevők: Várfalvi Marianna, a Magyar Védőnők Szakmai Szövetségének elnöke; Pásztor Gergely gimnáziumigazgató, középiskolai tanár; Trauttwein Albert, az “Out!” applikáció alapítója Moderátor: Dr. Máthé Zsuzsa, a Szent István Intézet igazgatója
A részvétel ingyenes, de regisztrációhoz között. Regisztrálni 2025. október 4-ig van lehetőség az alábbi linkre kattintva.
Rendezvényünkön kép- és hangfelvétel készülhet.
Megjelenésére számítva szeretettel várjuk Önt!
Kapcsolat: info@szentistvanintezet.hu

Emlékműavatás a meg nem születettek emlékére
2025-10-14 15:00 - 16:00 | Farkasréti temető, Németvölgyi út 99., Budapest, 1124, Hungary
MEGHÍVÓ
Társadalmunk azon rétegére gondolva, akik nem születhettek meg állítunk emléket, Emlékművet emlékezve rájuk, s családjuk értük esett könnyeire, fájdalmára.
Kötelességünk, ki élünk, hogy méltó tisztelettel tekintsünk a meg nem született gyermekek rövid életére is, s feladatunk felemelni emléküket, hogy Emlékezzünk és emlékeztessünk.
Időpont: 2025. október 14-én 15 órától
Helyszín: Farkasréti temető
1124 Budapest, Németvölgyi út 99.

Kapcsolódás, önkép és lélekjelenlét – az öröm fiziológiája (Dr. med Christl R. Vonholdt előadása)
2025-10-18 15:00 - 17:00 | Sapientia Szerzetesi Hittudományi Főiskola, Piarista köz 1., Budapest, 1052, Hungary
2025. október 18.-án szombaton 15:00-17:00 ismét Budapesten tart előadást Dr. Christl Vonholdt Kapcsolódás, önkép és lélekjelenlét – az öröm fiziológiája címmel.
Mostani előadásának témája néhány pontba szedve:

Mit nevez az agykutatás kapcsolati történésnek?
Mi váltja ki bennünk az öröm érzetét – és hogyan birkózhatunk meg az olyan negatív érzelmekkel, mint a félelem, szomorúság, düh vagy az elkeseredés?
Hogyan alakul ki a kötődés, mi a jelentősége, és miben különbözik az egészséges kötődés az egészségtelentől?
Miként hat a spiritualitás és Istenről alkotott képünk az érzelmi és lelki reziliencia kialakulására?

Dr. med Christl R. Vonholdt (nyug. gyermekgyógyász szakorvos, Németország) előadása ezekre a kérdésekre keresi a választ a jelenlegi agy- és kötődéskutatás valamint a Life Model Works Allan N. Shore agykutató munkásságára alapozó, az emberi agyat modellező módszer fényében.
Az előadást ajánljuk szülőknek, pedagógusoknak, közösségi vezetőknek – mindenkinek, akit érdekel a jelen-jövő generáció egészséges kötődési mintázatának és kapcsolódásainak kialakulása, alakítása.

Az előadás helyszíne: Sapientia (1052 Budapest, Piarista köz 1.)
Az előadás a Jó, hogy vagy! Életvédők Szövetsége támogatásával jön létre, kérdés esetén a kapcsolodasidentitas@gmail.com címen állunk rendelkezésre.
Az előadás másokkal is megosztható FB-eseménye: https://fb.me/e/5c2t6ZoV7
A részvétel INGYENES, de kérjük regisztráljanak az alábbi linken: https://forms.gle/P21GJ2UPdBMijgAz6

Várandósgondozás felsőfokon – 110 éves a Védőnői Szolgálat
2025-11-11 10:00 - 11:00 | KINCS, Sánc utca 3/b, Budapest, 1016

IV. Anna–Joachim-Konferencia
2025-11-21 09:00 - 15:00 | Apor Vilmos Katolikus Főiskola Budapesti Campus, Török Flóris utca 227-229., Budapest, 1201, Hungary
Az Apor Vilmos Katolikus Főiskola Anna–Joachim-programja 2025 novemberében ismét megrendezi az immáron hagyománnyá vált tudományos konferenciáját, Ádám, hol vagy? – Meddő párok támogatása címmel, ahová minden érdeklődő szakembert és érintett házaspárt szeretettel várunk.

A konferencia kezdési időpontja: 2025. november 21. 9:00
A konferencia helyszíne: Apor Vilmos Katolikus Főiskola Budapesti Campus (1201 Budapest, Török Flóris utca 227-229.)

Délelőtt három plenáris előadásra kerül sor, délután pedig műhelyek/workshopok formájában mutatják be a szakemberek speciális, innovatív munkamódszerüket, azzal szerzett tapasztalataikat és eredményeiket.
Plenáris előadások:
9.45 – 12.00
Dr. Nagy Beáta Magda: A férfimeddőség pszichoszociális kontextusa
Dr. Papp Miklós: Krisztus többet ad – és többre tesz képessé
Dr. Tóth Ágnes: Gyümölcsöző gyökerek
13.00 – 14.00
Pszichológiai kutatások
dr. Matuszka Balázs:A férfi nemzőképességi zavarok és az életmód összefüggései
Juhász Anna : A nemzőképesség-zavarok pszichológiája: amit a jéghegy csúcsáról tudunk
dr. Prémusz Viktória
Teológiai megfontolások
dr. Juhász Pál Balázs
Asztalos Dániel: Hit és szégyen
Bajor Ágota
14.00 – 15.00 Szekcióelőadások
Meddőség és párkapcsolat
Homokiné Hollósi Cecília
Muzsla- Bízik Hanna és Bencze
Vadász Eszter
Cikluskövetés: elmélet és gyakorlat a meddőséggel küzdőkért
Udvardyné dr.Tóth Lilla,
Makkné Kende Adrienn és Schaffler Orsi
Zám-Dorgai Marianna
Bioetikai kérdések
dr.Nyéky Kálmán atya
dr. Kék Emerencia,
Dr. Rojkovich Bernadette
Attitűd kutatások
Bársony Cs.
Bagita D. & Zömbik L.
Szűcs-Kádas E.
15.30 – 16. 30 Workshopok
Saját élmény segítőknek
Danka Beáta.,Max. 8 fő
Klinger Mária , Max 8 fő
M.dr. Dulácska Csilla: Első menstruációs workshop Max 8 fő
Műhelybeszélgetések a prevencióról
Bódis Fanny: Személyiségfejlesztő és szexuálpedagógiai preventív programok kamasz és fiatal felnőtt korban a bátor és felelősségteljes gyermekvállalásért
dr. Takács Tamás ( Semmelweis Egyetem): A prevenció lehetőségei az andrológus szemszögéből
Megélt történetek
Jensen Márta: A víz mélyéből a lélek mélyére – funkcionális meddőséggel küzdő pár Intermodális Meseterápiás esetbemutatása
Volenszki Víta
Tripiska Júlia
Örökbefogadás Kerekasztal
Simon Noémi, Kántor Nedda, Daszkál Angéla
Moderátor: Bóna Judit
16.30 – 16.45
A konferencia zárása
A konferencia a résztvevők számára díjmentes, de regisztrációhoz kötött. A regisztrációkat 2025. november 10-ig ❗(meghosszabbított határidővel) fogadjuk az alábbi űrlapon:
https://forms.gle/YZVKbBP5acWsiiWr7
A konferencia szervezőinek elérhetősége: annajoachim@avkf.hu
További információ:
https://www.annajoachim.hu/…/szakembereknek/konferencia/

Az Apor Vilmos Katolikus Főiskolán az Anna–Joachim-program a Belügyminisztérium támogatásával valósul meg.

V. Országos Életvédő Nap
2025-11-22 08:30 - 18:00 | Szent Efrém Görögkatolikus Általános Iskola, Kossuth utca 44., Debrecen, 4024, Hungary
Idén Debrecen ad otthont az országos életvédő napnak. Tavaly Szegeden találkoztak az érdeklődők és a szakemberek. Az életvédő nap célja, hogy fórumot teremtsen azok számára, akik lelkivezetőként, pedagógusként, hitoktatóként vagy önkéntesként fontosnak tartják az élet védelmét. Ebben az esztendőben a Hajdúdorogi Főegyházmegye biztosítja a helyszínt.

Már lehet jelentkezni a Gyermekáldás – a gyermek áldás üzenetet közvetítő rendezvényre. Terdik János, a Hajdúdorogi Főegyházmegye pasztorális helynöke és munkatársai szeretettel várják mindazokat, akik szívesen vennének részt az előadásokon és a műhelymunkákba is bekapcsolódnának.
Időpont: 2025. november 22. (szombat) 8:00-18:00 óra
Helyszín: Szent Efrém Görögkatolikus Általános Iskola (Debrecen, Kossuth utca 44.)
A rendezvény ingyenes, de regisztrációhoz kötött.
Jelentkezni ITT lehet!

Ráhel Szőlőskertje Lelkigyakorlat
2025-11-28 08:00 - 2025-11-30 17:00 | Pilisborosjenő, Pilisborosjenő, 2097, Hungary
A József Szövetség az Ön segítségével a magzati életek és szüleik védelméért dolgozik. Sokszor kell krízishelyzetben lévő édesanyáknak segítő kezet nyújtani — csendben, háttérben, de szeretettel és megértéssel.
A megfogant élet teljes értékű ember, emberi méltósággal és emberi jogokkal. Az édesanyának pedig nem ítéletre, hanem segítségre van szüksége.
Tudom, ez nehéz téma.
Lehet, hogy az Ön családját is érinti valamilyen formában — talán a spontán vetélés miatti lelki terhet hordozzák.
De van egy jó hírem: a lelki sebekből van gyógyulás.
A Ráhel Szőlőskertje bevált országos gyógyító programot kínál azoknak az anyáknak, akik magzatvesztésen estek át, és szeretnének megbékélni önmagukkal, Istennel és elvesztett gyermekükkel.
A CitizenGO által ajánlott hétvégéink kis létszámú, bensőséges lelkigyakorlatok, ahol biztonságos, elfogadó közegben lehet megszabadulni az abortusz okozta — sokszor évtizedek óta hordozott — önvádtól, fájdalomtól és titkolt gyásztól.
Következő lelkigyakorlatunk időpontja: 2025. november 28-30.
A jelentkezés folyamatos, a részletek megtalálhatók az alábbi plakáton.
Screenshot

Lelkigyakorlat magzatvesztőknek
2026-01-08 - 2026-01-11 | Emmáuel Közösség

Ráhel Szőlőskertje Lelkigyakorlat
2026-01-30 08:00 - 2026-02-01 18:00 | Pilisborosjenő, Pilisborosjenő, 2097, Hungary
A József Szövetség az Ön segítségével a magzati életek és szüleik védelméért dolgozik. Sokszor kell krízishelyzetben lévő édesanyáknak segítő kezet nyújtani — csendben, háttérben, de szeretettel és megértéssel.
A megfogant élet teljes értékű ember, emberi méltósággal és emberi jogokkal. Az édesanyának pedig nem ítéletre, hanem segítségre van szüksége.
Tudom, ez nehéz téma.
Lehet, hogy az Ön családját is érinti valamilyen formában — talán a spontán vetélés miatti lelki terhet hordozzák.
De van egy jó hírem: a lelki sebekből van gyógyulás.
A Ráhel Szőlőskertje bevált országos gyógyító programot kínál azoknak az anyáknak, akik magzatvesztésen estek át, és szeretnének megbékélni önmagukkal, Istennel és elvesztett gyermekükkel.
A CitizenGO által ajánlott hétvégéink kis létszámú, bensőséges lelkigyakorlatok, ahol biztonságos, elfogadó közegben lehet megszabadulni az abortusz okozta — sokszor évtizedek óta hordozott — önvádtól, fájdalomtól és titkolt gyásztól.
Következő lelkigyakorlatunk időpontja: 2026. január 30 – február 1.
A jelentkezés folyamatos, a részletek megtalálhatók az alábbi plakáton.

Kapcsolj Ki! – A Nemzeti Mentál Pajzs Program és a Kapcsolj Ki Mozgalom közös konferenciája
2026-02-21 09:00 - 12:30 | Apor Vilmos Közösségi Ház, Apor Vilmos tér 9–11., Budapest, 1124, Hungary
Mindannyian tapasztaljuk, hogy a digitális eszközök néhány év alatt alapjaiban formálták át gyermekeink mindennapjait. Az okostelefonok és a folyamatos online jelenlét számos lehetőséget kínál, ugyanakkor egyre több kutatás figyelmeztet a túlzott képernyőidő kockázataira: a figyelem romlására, az alvásproblémákra, a szorongás erősödésére és a személyes kapcsolatok elszegényedésére. Szülőként és pedagógusként közös felelősségünk, hogy gyermekeink számára biztonságos, egészséges irányt mutassunk ebben a digitális világban.
E gondolat jegyében szeretettel hívjuk meg Önöket a „Kapcsolj Ki! – A Nemzeti Mentál Pajzs Program és a Kapcsolj Ki Mozgalom közös konferenciájára”, amely a digitális gyermekvédelem és a fiatalok mentális egészségének aktuális kérdéseit állítja a középpontba.
Időpont: 2026. február 21. (szombat) 9:00–12:30
Beszélgetés és vendéglátás: 12:30–14:00
Helyszín: Apor Vilmos Közösségi Ház
1124 Budapest, Apor Vilmos tér 9–11.
A konferencia ingyenes, de regisztrációhoz kötött. A helyszín befogadóképességére való tekintettel kérjük, hogy regisztrációját ejtse meg mielőbb ezen a linken!

Családok éjszakája 4.: Gyermekre várva – szülővé válni ajándékba kapott gyermekkel
2026-02-28 19:00 - 21:00 | Katakomba Pinceszínház, Krisztina tér 4., Budapest, 1013, Hungary
Gyermekre várva – szülővé válni ajándékba kapott gyermekkel (veszteség, döntések, örökbefogadás, elfogadás)

Beszélgetőtársaink:

Keresztes Ilona – az est moderátora, újságíró, az Együtt az Életért Egyesület elnöke
Homokiné Hollósi Cecília – tanácsadó szakpszichológus, az Apor Vilmos Katolikus Főiskola – Hivatalos oktatója, Anna – Joachim-program szakmai vezetője
Gyilyén Mátyás és felesége Schunk Mária – örökbefogadó szülők, 17 éve házasok

Helyszín: Katakomba Pinceszínház (1013 Budapest, Krisztina tér 4.)

A gyermekre várás útja nem mindig úgy alakul, ahogyan elképzeljük. Van, amikor veszteségek, fájdalmas döntések és hosszú belső folyamatok vezetnek el oda, hogy a szülővé válás ajándékba kapott gyermek által teljesedjen ki.

Ezen az estén arról beszélgetünk, mit jelent elfogadni egy másik utat. Hogyan születik meg a döntés az örökbefogadás mellett? Milyen lelki folyamatokon megy keresztül egy pár a veszteségtől az elfogadásig? Mit jelent szülővé válni, ha nem vér szerinti a gyermekünk?

Homokiné Hollósi Cecília szakpszichológus az Anna Joachim program tapasztalatain keresztül segít megérteni a döntések és veszteségek lelki hátterét, míg Gilyén Mátyás és felesége, Mária személyes történetükön keresztül mutatják meg, hogyan válhat az örökbefogadás a szeretet és az újrakezdés útjává.
Az esten a beszélgetést Keresztes Ilona vezeti, aki több mint húsz éven át volt a Kossuth Rádió riportere, és elkötelezetten, nagy tapasztalattal fordul a család és az örökbefogadás témája felé, így valóban különleges és mély beszélgetésre számíthatunk.

Ez az este mindazoknak szól, akik érintettek, akik döntés előtt állnak, vagy akik szeretnék jobban megérteni az örökbefogadás útját. Szeretettel várunk minden érdeklődőt.

További információ és regisztráció: www.adjeletet.hu/regisztracio/

Eberlein Éva: Beszéljünk róla – tabuk nélkül
2026-03-05 17:00 - 19:00 | Deus Providebit Tanulmányi Ház, Rózsák tere 61., Marosvásárhely, Romania
A szülők gyakran azt képzelik, vagy titkon arra vágynak, hogy gyerekeik ne foglalkozzanak a szexszel a nászéjszakáig. Nyilvánvalóan ez nem így megy. Félelmetes téma ez sokak számára, pedig minden gyereknek szüksége van arra, hogy valakivel beszélgethessen erről!A gyerekek ma egy túlszexualizált világban nőnek fel, Egészen más hatásokkal, ingerekkel, fogalmakkal találkoznak, mint szüleik annak idején. Az nem kérdés, hogy találkoznak pornográfiával, szextinggel, gender-ideológiával. Az a kérdés, hogy mikor, és hogyan hat majd ez rájuk.Az előadás segít néhány újkeletű fogalom és trend megismerésében, elhelyezésében, irányt kíván mutatni szülőknek és pedagógusoknak, hogy keresztény szemmel hogyan közelítsünk, hogyan beszéljünk ezekről a témákról félelem nélkül.

Az előadásban szót ejtünk arról, hogy:– mi a különbség a szexuális felvilágosítás és szexuális nevelés között?– mivel segítjük a gyerekek egészséges identitásának kialakulását?– mikor, mit, és hogyan tanítsunk meg?– pornográfia, szexting, gender, deepfake – elkerülhető?– lányos fiúk és fiús lányok – mit kezdjünk vele?
Az előadóról:Eberlein Éva boldog nő, feleség, 3 gyermek édesanyja. Aradi születésű, 20 évig foglalkozott gyerekek, kamaszok evangelizációjával, a Keresztirány ifjúsági szolgálat alapítója. Jelenleg identitás-coachként segít szülőknek, pedagógusoknak a szexuális nevelés témakörében.

Eberlein Éva: Legyél igazi! – kurzus fiataloknak
2026-03-08 09:00 - 17:00 | Kis Szent Teréz Római Katolikus Plébánia, Forrás utca 2., Székelyudvarhely, 535600, Romania
Egy interaktív kurzus, ami RÓLAD szól: hogy jobban megismerd önmagad, felismerd, mi hat rád, megtaláld belső erőforrásaidat, és közelebb kerülj ahhoz, akinek Isten eredetileg megálmodott téged!
Ez a TE napod:– ha elmúltál 14, de még nem vagy 25,– ha növekedni akarsz önismeretben,– ha meg akarsz erősödni lélekben,– ha meg akarod találni a forrást.

Kezdés 10:00, kérünk érkezz 10-15 perccel korábban!
A rendezvény költségeihez köszönjük, ha hozzájárulsz 50 lejjel.Ebédet nem tudunk biztosítani, kérünk hozz magaddal szendvicset ebédre, uzsonnára.
Hívd el a barátaidat is!
Az előadóról:Eberlein Éva boldog nő, feleség, 3 gyermek édesanyja. Aradi születésű, 20 évig foglalkozott gyerekek, kamaszok evangelizációjával, a Keresztirány ifjúsági szolgálat alapítója. Jelenleg identitás-coachként segít szülőknek, pedagógusoknak a szexuális nevelés témakörében.

Bernard Bourdin: A fenntartható Európa című előadása a Pázmányon
2026-06-04 16:00 - 17:00 | Pázmány Péter Katolikus Egyetem, Szentkirályi utca 28., Budapest, 1088, Hungary

Bűnbánati megemlékezés a meg nem született gyermekekről
2026-06-04 19:00 - 20:00 | Tabán 56′-os emlékmű, Kereszt utca, Budapest, 1016, Hungary
Imádkozzunk a terhességmegszakítással érintettek lelki gyógyulásáért!
Ima azért, hogy

azok akik érintettek a terhességmegszakítás lelki terhével, békülhessenek meg Istennel, gyógyuljanak meg,
a megfogant gyermekek megszülethessenek,
a válsághelyzetbe került kismamák találjanak megoldást, segítséget a problémáikra, merjék az életet választani!

Programterv: Csendes, gitárkíséretes közös éneklés Prazsák Lacival, bűnbánat, ima, közös éneklés
Időpont: 2026. június 04. (csütörtök) 19 óra
Helyszín: 1016 Budapest, Tabán 56′-os emlékmű

Kerekasztal a mesterséges intelligencia és a teremtésvédelem kapcsolatáról
2026-06-10 16:00 - 20:00 | Pázmány Péter Katolikus Egyetem, Szentkirályi utca 28., Budapest, 1088, Hungary
AI ÉS TEREMTÉSVÉDELEM
címmel tart kerekasztal beszélgetést,
amelyre hívjuk és várjuk a tisztelt Érdeklődőket
2026. június 10-én 16-20 óra között!
Helyszín: PPKE JÁK (1088 Budapest, Szentkirályi u. 28.)
A részvétel ingyenes, regisztrációhoz kötött:
regisztrációs felület
A kerekasztal tagjai:
– Ft. Prof.Dr. Ujházi Lóránd intézetvezető úr (PPKE, NKE)
– Ft. Nyéky Kálmán egyetemi oktató (PPKE JÁK), plébános úr (Andocs)
– Dr. Gerencsér Balázs egyetemi docens úr (PPKE JÁK)
– Dr. Szilágyi Pál egyetemi docens úr (PPKE JÁK)
– Dr. Markovics Milán Mór őrnagy, egyetemi adjunktus úr (NKE, MIEF)
– Tahyné Dr. Kovács Ágnes egyetemi docens asszony (PPKE JÁK) MI alkalmazási szakember

„Az irgalmadból élünk” – Házaspárok lelkigyakorlata
2026-07-03 08:00 - 17:00 | Szombathely, Martineum Felnőttképző Akadémia, Karmelita utca 1., Szombathely, 9700, Hungary
Házaspároknak szóló lelkigyakorlatunkra várunk minden párt, akik szeretnének időt és figyelmet fordítani egymásra, a kapcsolatukra és együtt Istenre.
A lelkigyakorlatot vezeti: Pongrácz Benedek (Béla) atya
Igény esetén gyermekfelügyeletet biztosítunk.
Részvételi díj: 48.000,- Ft/házaspár
A részvételi díj egy házaspár számára tartalmazza a szállást, háromszori étkezést és a program költségeit.
Jelentkezés

„Ne félj, nem ítéllek el!” – lelkigyakorlat magzatvesztőknek
2026-07-16 - 2026-07-19
Ne halogasd! Az IDŐ csak hárít, de nem gyógyít!
Ne félj, nem ítéllek el!” „Ne sírj, ne bánkódj!”
Magzatvesztés fájdalmát hordozókat hívunk lelkigyakorlatra, melynek gyümölcseként szívbéli gyógyulások, életrendezések, születések történtek.
Várjuk mindazokat, akik gyermeküket vetélés, abortusz, koraszülés miatt, illetve lombik babájukat veszítették el.
A gyász érzése nem válogat hívő és nem hívő társaink között.
A lelki kísérő Juhos Ferenc atya lesz.
A lelki napok vezetői a sok éves tapasztalattal rendelkező: Kovács Ferenc diakónus és Treer Mária lelkigondozó.
Jelentkezni a „Jelentkezem” gombra kattintva vagy a +3620/823-2201 mobilszámon lehet.

Ciklus-show foglalkozás
2026-07-29 09:00 - 14:00 | Szombathely, Martineum Felnőttképző Akadémia, Karmelita utca 1., Szombathely, 9700, Hungary
A nyári szünetben július 29-én és augusztus 17-én tartunk nyitott Ciklus-showt B. Markovits Eszter és Kissné Takács Eszter vezetésével!
A foglalkozás során a 10-12 éves lányok megismerkedhetnek testük kamaszkori változásaival. A program minden egyes elemének az a célja, hogy a résztvevőkben saját testük szépségének, működése különlegességének és csodálatos voltának tudatát erősítsék meg, egészséges testtudatot alakítsanak ki és a nemiséget, mint értéket tudatosítsák.
Részvételi díj: 5.500Ft/fő

Ciklos-show foglalkozás
2026-08-17 09:00 - 14:00 | Szombathely, Martineum Felnőttképző Akadémia, Karmelita utca 1., Szombathely, 9700, Hungary
